Държавен вестник, бр. 73, 2010 г., стр. 25

БРОЙ  73	
Д Ъ Р Ж А В Е Н  В Е С Т Н И К 	
СТР.  25  
с допуснати за целта от Министерството на 
транспорта, информационните технологии и 
съобщенията превозни средства, когато това 
се изисква съгласно международните спора­
зумения за превоз на опасни товари, по които 
Република България е страна.
Чл. 101. За получаване на разрешение за 
транспортиране лицата по чл. 99, ал. 1 и 2 
подават заявление по образец до ГДОП на 
МВР или до РУ на МВР, на чиято територия 
взривните вещества, пиротехническите изде­
лия, огнестрелните оръжия и боеприпасите 
ще бъдат транспортирани, придружено от 
следните документи: 
1. копие от съответното разрешение;
2. копие от договор с лице, получило лиценз 
да извършва охранителна дейност по реда на 
Закона за частната охранителна дейност; ко­
гато доставката ще се охранява от служители 
на лицето по чл. 99, ал. 1, се представя копие 
от удостоверението за регистрация, издадено 
по реда на Закона за частната охранителна 
дейност;
3. удостоверение за годност на превозното 
средство, в случаите когато такова се изисква, 
съгласно изискванията на международните 
споразумения за превоз на опасни товари, по 
които Република България е страна;
4. документ за платена такса в размер, 
определен с тарифата по чл. 12.
Чл. 102. (1) При постъпване на заявлени­
ето и документите по чл. 101 ГДОП на МВР 
или РУ на МВР, на чиято територия взрив­
ните вещества, пиротехническите изделия, 
огнестрелните оръжия и боеприпасите ще 
бъдат транспортирани, оценява пълнотата 
и съответствието на подадените документи 
с изискванията за издаване на разрешение. 
(2) При констатиране на непълноти и/или 
несъответствия с изискванията за издаване 
на разрешение ГДОП на МВР, съответно РУ 
на МВР, уведомява писмено заявителя и дава 
указания и 30-дневен срок за отстраняването 
им, в който срокът по ал. 4 спира да тече. 
(3) Ако констатираните непълноти и/или 
несъответствия не бъдат отстранени в дадения 
срок по ал. 2, производството по издаване на 
разрешението се прекратява.
(4) Директорът на ГДОП на МВР или оп­
равомощено от него длъжностно лице, или 
началникът на РУ на МВР издава разрешение 
или мотивирано отказва издаването му в ед­
номесечен срок от подаване на заявлението.
(5) Отказът по ал. 4 подлежи на обжалване 
по реда на Административнопроцесуалния 
кодекс.
Чл. 103. (1) Разрешенията за транспорти­
ране на взривни вещества, огнестрелни оръ­
жия, боеприпаси и пиротехнически изделия 
се издават за срок 6 месеца и в рамките на 
този срок могат да се използват многократно.
(2) Лицето, получило разрешение за транс­
портиране, не по-късно от три дни преди 
извършване на конкретно транспортиране 
представя на РУ на МВР, на чиято територия 
ще бъдат транспортирани взривните вещества, 
огнестрелните оръжия, боеприпасите и пиро­
техническите изделия, заявление по образец, 
което съдържа име и адрес на управление на 
получателя, адрес на обекта, до който ще се 
извършва транспортирането, количеството и 
идентификационни данни на изделията, кои­
то се транспортират, превозното средство и 
маршрут на доставката.
(3) Издадените разрешения за транспорти­
ране на взривни вещества, пиротехнически 
изделия, огнестрелни оръжия и боеприпаси 
важат само за посочените в тях видове из­
делия в съответните количества и могат да 
се използват само от лицата, на чието име 
са издадени.
Чл. 104. Копие от разрешението за транс­
портиране на взривни вещества, пиротехниче­
ски изделия, огнестрелни оръжия и боеприпаси 
придружава доставката и при поискване се 
предоставя за проверка на органите на МВР.
Чл. 105. (1) Лицето, получило разрешение 
за транспортиране, е длъжно да осигури без­
опасно извършване на дейностите по товарене 
и разтоварване на взривни вещества, пиро­
технически изделия, огнестрелни оръжия и 
боеприпаси, като ограничи достъпа до тях на 
лица, несвързани с тази дейност.
(2) Лицето, получило разрешение за транс­
портиране, е длъжно при съвместно транс­
портиране на взривни вещества, за които има 
опасност от самовзривяване и/или самозапал­
ване, да спазва изискванията, определени от 
производителя за всеки вид взривно вещество.
Чл. 106. Забранява се транспортирането 
на територията на Република България на:
1. взривни вещества и пиротехнически 
изделия, с изключение на фойерверки от ка­
тегория 1 и на фойерверки от категории 2 и 
3 до количествата по чл. 53 като ръчен багаж 
по обществения транспорт;
2. оръжия и боеприпаси, взривни вещества 
и пиротехнически изделия във вид на колетни 
пратки по всички видове транспорт. 
Чл. 107. Лицата, получили разрешение за 
транспортиране на взривни вещества за граж­
дански цели, създават и поддържат системата 
по чл. 33 и изпълняват задълженията по чл. 34.
Раздел II
Транспортиране на взривни вещества и 
пиротехнически изделия на територията на 
Европейския съюз
Чл. 108. (1) Транспортиране на взривни 
вещества за граждански цели от територията 
на друга държава членка до територията на 
Република България се извършва с документ 
за транспортиране на взривни вещества за 
граждански цели в рамките на Европейския